**B. Osobitná časť**

**K čl. I bodom 1 a 2**

Legislatívno-technická úprava vzhľadom na doplnenie nového písmena c) v § 6 ods. 4.

**K čl. I bodu 3**

Ľahké plastové tašky sa stávajú odpadom pomerne rýchlo, preto je potrebné zabrániť vplyvu takéhoto odpadu na životné prostredie. Znížením ich spotreby dochádza aj k nižšej tvorbe odpadu z obalov, čo je v plnom súlade s hierarchiou odpadového hospodárstva, kde na prvom mieste je prechádzanie vzniku odpadu.

**K čl. I bodu 4**

Ide o definície prevzaté zo smernice.

**K čl. I bodu 5**

Zavádzajú sa opatrenia na trvalé zníženie spotreby ľahkých plastových tašiek. Povinnosti výrobcov zavedené v novom § 54 ods. 5 návrhu zákona sú účinné až od 1.1.2019. Povinnosť evidencie poskytovania ľahkých plastových tašiek a ohlasovanie údajov o tejto evidencii bude upravené vo vyhláške MŽP SR č. 366/2015 Z. z. o evidenčnej povinnosti a ohlasovacej povinnosti. MŽP SR nezavádza túto povinnosť zákonom, lebo táto povinnosť je už v súčasnosti platná pre výrobcov obalov a pre evidovanie a hlásenie ľahkých plastových tašiek postačuje zmena vo vykonávacom predpise.

**K čl. I bodu 6**

Dopĺňajú sa sankcie za nesplnenie ustanovených opatrení na trvalé zníženie spotreby ľahkých plastových tašiek.

**K čl. I bodu 7**

V transpozičnej prílohe sa dopĺňa smernica Európskeho parlamentu a Rady (EÚ) 2015/720 z 29. apríla 2015.

**K čl. II**

Navrhuje sa, aby zákon nadobudol účinnosť 1. marca 2017, s výnimkou odloženej účinnosti v prípade povinnosti uvedenej v piatom bode, ktoré vyplýva zo smernice.